ÚVODNÁ STRÁNKA OBCE BAĎAN
Informácie z webu priamo v mobile.
Obecný úrad
Baďan č. 11
969 01 Baďan
Tel./fax: 045/672 66 24
Mobil: 0918 892 842
Mobil - starostka obce: 0907 358 377
E-mail:
Starostka obce: firstname.lastname@example.org
Všeobecné informácie: email@example.com
Podateľňa: firstname.lastname@example.org
Sťažnosti: email@example.com
Správa stránky: firstname.lastname@example.org
Aktualizované 16.4.2019
Úradná tabuľa
Verejné vyhlášky
Záverečné stanovisko z posúdenia strategického dokumentu je uložené v kancelárii Obecného úradu. V ktorýkoľkvek pracovný deň počas hodín pre verejnosť je možné doň nahliadnuť, robiť z neho výpisy, odp ...viac...
Verejné obstarávanie
Zákazka s nízkou hodnotou podľa § 117 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov Názov zákazky : Prestavba kultúrneho domu na komunitné centrum v obci Baďan časť Klastava - stavebné práce
Katarínska zabíjačka
Menej známa pranostika spájajúca sa s týmto ženským meno hovorí: "Katarína má šumné meno, ale chladné veno." Aj ráno do ktorého sme sa zobudili, to potvrdilo. Povedzme si, na druhej strane ideálnejšie počasie sme si na zabíjačku nemohli želať. Žiadny dážď, ani veľmi teplo, ani veľký mráz...
Už okolo 8 hod. bol v dedine ruch, pretože sa kúrilo pod kotlami, netrpezlivo čakajúc na chlapov s "porazeným" prasaťom. Keď konečne dorazili muži zobrali škoble a dali sa do jeho čistenia. Nasledovalo ešte opálenie prasaťa horákom, aby sa zaručilo, že zostane bez štetín. Po tejto "procedúre" sa ďalej rozporcovalo na jednotlivé čiastky. Šikovné gazdiné mali na starosti črevá, ktoré bolo treba vyumývať a ošľamovať. Tie opätovne použili pri výrobe klobások či húrok. Chlapi nabudení "jedným proti zime" sa rozdelili na dve skupiny. Kým jedni krájali masť, druhí mäso. Masť sa vypražila na chutné škvarky a mäso sa použilo jednak na praženie a ostatné sa pomlelo do klobás. Mäsové guličky, ktoré sa robili po jeho dochutení sa samozrejme dostali aj do kapustnice, ktorá u nás k zabíjačke neodmysliteľne patrí. Okrem nej boli na jedálnom lístku aj hurky, pauštik, či už spomínané pražené mäsko a pečená klobása. Takúto ochutnávku sme si pripravili aj pre návštevníkov, kde tieto delikatesy dopĺňala kvasená kapusta a chutný chlebík (zabíjačkový tanier). Tiež bola možnosť ochutnať tradičnú zabíjačkovú polievku – vývar z kostí a koreňovej zeleniny, do ktorej sa pridáva surová cibuľa, chren a snitky chleba.
Po takomto výdatnom obede si to niečo pýtalo. Ako naši chlapi posmešne hovoria: "Treba aj niečím zaliať, nech sa má v čom to mastnejšie rozpustiť...", a tak sa podávalo varené vínko, alebo horúci čajík ktorý občas voňal aj po rume :)
Ako som už spomínala vonku bolo pomerne chladno a tak sa tento rok stolovalo radšej v priestoroch sály kultúrneho domu.
Atmosféru celého dňa dotvárala hra na heligónke v podaní Samka Kuku a Paľka Bradu. Tí odvážnejší si aj zanôtili, veď s pesničkou ide aj práca lepšie od ruky.
Pre tých, ktorí už netrpezlivo čakajú na vianočné sviatky tu bol aj "mini trh", kde v ponuke boli mäsové výrobky a hydina z farmy v Jabloňovciach, a vianočné drobnosti (anjeliky zo šúpolia, háčkované zvončeky, svietniky a iné) vytvorené počas tvorivých dielničiek ECAV v Baďane.
A ani sme sa nenazdali a bol tu večer... rozfúkal sa studený vietor a tak si mnohí z nás zobrali za svoju aj ďalšiu pranostiku: "Na svätú Katarínu, schovajme sa pod perinu..." a zakončili sme druhý ročník, dúfam, že úspešnej akcie...